தொல்காப்பியம் தொல்காப்பியம் தொன்னூல் மட்டுமல்லாமல் பண்டைத் தமிழ் நாகரிகத்தைப் பண்பாட்டை மரபைத் தாங்கி நிற்கும் பெருந்தூணாகும். “தொல்காப்பியம் நெடுகலும் ‘என்மனார் புலவர்’ ‘நுண்ணிதின் உணர்ந்தோர்’ ‘மொழிப’ ‘என்றிசினோரே’ ‘நுனித்தகு புலவர் கூறிய நூலே’ என்று முடித்திருப்பதால், தொல்காப்பியம் கூறும் இலக்கணச் செய்திகளெல்லாம் முந்து நூல்களில் கண்டவையே என்பது தெளிவு”. 1  "செந்தமிழ் இயற்கை சிவணிய நிலத்தொடு முந்துநூல் கண்டு முறைப்பட எண்ணிப் புலந்தொகுத் தோனே போக்கறு பனுவல்"	     - சிறப்புப் பாயிரம். என்னும் பாயிரச் சூத்திரத்தினால், பழந்தமிழகத்தில் நூல்கள் பல பல்கியிருந்தன எனலாம். அவ்வகை நூல்களைக் கற்றறிந்து வரன்முறைகளை ஆராய்ந்து தொகுக்கப் பெற்ற நூலாகத்  தொல்காப்பியமாக இலங்குகிறது. தொல்காப்பியம் இயற்றுவதற்குத் திட்டமிடுதல்